cyanic-selkie/wikianc huggingface dataset:
Dansk Sprognævn
Dansk Sprognævn (DSN) er den statlege danske språknemnda, og har ansvar for den offisielle rettskrivinga på dansk. Nemnda gjer ut ei rettskrivingsordliste og bladet Nyt fra Sprognævnet. Den vart oppretta i 1955, og verksemda er regulert i ein lov frå 1997.
Motreformasjon
Motreformasjonen er nemninga på reaksjonen frå den katolske kyrkja på den protestantiske reformasjonen. Som namnet peiker på retta han seg imot reformasjonen.
Votivgåve
Votivgåver kan vere votivskip, votivbilete eller votivkyrkjer.
Kyrkjeskip ei gjerne gjevne som votivgåver etter berging frå farefulle sjøreiser, og heng i mange kyrkjer, kanskje spesielt i Noreg og Danmark. Votivbilete vert gjerne brukte som altartavler. Døme på votivkyrkjer er St. Thomaskyrkja i Vang i Valdres, ved fjellovergangen på Filefjell, og Flosta kyrkje i Moland, på eit farleg stykke av skipsleia.
Tersett
Tersett er eit musikkstykke for tre songstemmer med eller uten akkompagnement. Jamfør trio.
Moxy
Moxy er eit norsk firma som produserer dumparar. Moxy vart stifta av Birger Hatlebakk frå Fræna, som tidlegare hadde stifta Glamox.
Historie
Sist på 1960-talet tok Birger Hattlebakk til med utviklinga av ein traktormontert dumpar, med hydrostatisk drift på bakre aksel. I 1969 starta utviklinga av ein rammestyrt dumpar, som fekk typebetegnelsen D20. Den fyrste prototypen stod ferdig i 1971. Han vart driven av ein Scania-motor. Begge desse prototypane vart laga i Molde. Etter å ha hausta erfaring frå prøvedrift med D20 vart det innført nokre modifiseringar og det vart bydt ein serie på fem dumparar, kalla D20A. Etter at dei fyrste prototypane vart bygde flytta Moxy til Elnesvågen i Fræna, der det vart reist nye produksjonslokale.
I 1973 kjøpte Hattlebakk produksjonsretten til ein rammestyrt dumpar med boggi på dumpardelen, med typebetegnelsen Viking D15, som Gjøvik-firmaet Øveraasens motorfabrikk & mek. verksted hadde utvikla, men valde å ikkje setta i serieproduksjon. Dette kjøpet tilførte Moxy nyttig teknologi og ein gjekk ikkje vidare med D20. I staden vart det starta produksjon av D15 i Elnesvågen. Viking D15 var ein terrenggåande dumpar, med drift på alle tre akslane. Dumparane vart godt mottekne på marknaden, men Moxy sleit likevel med økonomien. Rundt 1980 var firmaet oppkjøpt av det engelske firmaet Brown Engineering, som bytta namn på Moxy til Moxy Industries AS.
Utover 1980-talet vart det utvikla fleire nye dumparar. Moxy fekk godt rykte innan anleggsbransjen og vart eksporterte til mange land. Moxy samarbeidde ein periode med Tallmek Smøla AS, som laga dumparkassane for Moxy. På 80-talet innleia dei eit samarbeide med det japanske selskapet Komatsu og bygde ein periode dumparar for Komatsu, som selde dei under sitt eige namn. I 1991 gjekk det statseigde selskapet AS Olivin og Komatsu saman om å kjøpa Moxy og bytta namn til Moxy Trucks AS. Olivin eigde 2/3 og Komatsu 1/3 av aksjeane. Dei nye eigarane tilførte Moxy naudsynt kapital og salsorganisasjonen til Komatsu førte til auka sal.
I 2000 trekte Komatsu seg frå samarbeidet, noko som førte til at Moxy mista storparten av salgsapparatet sitt. Dette førte til at salget gjekk kraftig ned, spesielt i Tyskland, Storbritannia og USA. Dette førte til dårleg økonomi og det vart naudsynt å redusera arbeidsstyrken. Dette kom saman med at staten var i ferd med å delprivaterisera Olivin (49 % av aksjane vart selde til private eigarar). For at dei økonomiske problema i Moxy ikkje skulle hindra salet av Olivin tok staten over Moxy og tilførte selskapet 50 millionar kroner. I 2002 vart 51 % av akaseane seld til Spilka Invest AS i Ålesund. Nokre månader etter salet byrja konjunkturane å betra seg og salet auka, men i 2003 fekk Moxy på nytt økonomiske problem, på grunn av at den høge kronekursen førte til redusert sal på eksportmarknaden. Denne gongen enda det med konkurs for Moxy.
På trass av dei økonomiske problema hadde dumparane til Moxy eit godt rykte og det engelske selskapet Thomson Group kjøpte Moxy Trucks AS og endra namnet til Moxy Engineering AS. I august 2008 vart Moxy kjøpt av det koreanske føretaket Doosan og namnet endra til Doosan Moxy AS.
Helene Schjerfbeck
Helene Schjerfbeck var ein finlandssvensk målar. Ho er blant anna kjent for ein ei rekkje ekspressive sjølvportrett og motiv i ein uttrykksfull konsentrasjon og forenkling med markant linjerytme og sparsomme, fint berekna fargeaksentar.
Ukrajinka
Ukrajinka (ukrainsk Українка) er ein by i Kiev oblast (provins) i Ukraina. Ukrajnka er administrativt ein del av Obukhivskyj rajon. Byen har kring 15 000 innbyggjarar (2011).
Helene Schjerfbeck
Liv
Schjerfbeck var fødd i Helsingfors i det dåverande Storfyrstedømet Finland.
Åra 1877-79 studerte ho for Adolf von Becker og i 1880-åra var ho elev på Académie Colarossi i Paris. Også i 1890-åra var ho mykje i Paris, der ho blant anna arbeidde i Albert Edelfelt sitt atelier 1896–97. Si første separatutstilling hadde Schjerfbeck i Helsingfors 1917 med hjelp av kunsthandlar Gösta Stenman, som òg ordna med den første utstillinga hennar i Stockholm i 1937, der ho slo igjennom 75 år gammal. Etter utenlandsoppholdene og åtte års lærarverksemd i Helsingfors til 1902, levde ho resten av livet sitt stille og isolert i finske småbyar. Schjerfbeck vart verande ugift. Ho døydde i Saltsjöbaden i Sverige.
Verk
Frå tidlege historiske og realistiske måleri utvikla Schjerfbecks malarkunst seg i modernistisk retning. Ho målte seinare primært stilleben og uttrykksfulle sjølvportrett i eit mot alderdomen stadig meir redusert og koloristisk sparsomt måleri. Berømte måleri er blant anna Konvalescenten (1888) og Självporträtt med svart bakgrund (1915).
Schjerfbeck var sjukeleg og budde lenge i sjølvvald isolasjon i Hyvinge og seinare i Ekenäs. Dei siste åra sine heldt til ho i Sverige, i Saltsjöbaden. I Hyvinge finst framleis Sininen talo («Blåa huset») der Schjerfbeck budde. Huset er ikkje blått idag (det er gult no). Også ei gate i Hyvinge ber namnet hennar, Helenenkatu (Helenegatan), i tillegg til ein restaurant på denne gata, Ravintola Helene (Restaurant Helene). Restauranten ligg der heimen til Schjerfbeck ei tid låg.
Livet hennar ligg til grunn for Rakel Liehus roman Helene, som vart nominert til Litteraturprisen til nordisk råd frå Finland.
Mandarinspråk
Mandarin er ei gruppe kinesiske dialektar tala i større delar av nordre og sørvestre Kina. Omgrepet byggjer på embetsmannsspråket brukt som standardspråk av kinesiske embetsmenn (kjend som «mandarinar» i Vesten) frå ulike geografiske område.
Med mandarin meiner ein vanlegvis standardkinesisk bruka i daglegtale, som byggjer på Beijing-målet. Den lingvistiske definisjonen av mandarin inkluderer derimot eit stort tal nordkinesiske dialektar som seg imellom ofte er uforståelege. Denne definisjonen blir sjeldan brukt av innfødde talarar for å beskrive språkidentiteten sin, og enkelttalarar er ikkje alltid klar over den mykje breiare lingvistiske definisjonen. I staden brukar dei namnet på den dialekten dei sjølv reknar å ha tilhøyrsel til, til dømes sichuandialekten eller nordaustkinesisk. Det finst ikkje noko felles identitet som foreiner samtlege talarar av mandarindialektar, sjølv om kjensla av regional identitet ofte er svært sterk.
Lully i Vaud
Lully er ein kommune i den sveitsiske kanton Vaud, i distriktet Morges. Kommunen har innbyggjarar  og eit areal på. Kommunesenteret ligg 422 meter over havet.
Olympique Marseille
Olympique de Marseille er ein fransk fotballklubb i Marseille. Klubben vart stifta i 1899, og har med nokre små unnatak spela i toppdivisjonen i fransk fotball. Marseille har vorte seriemeistrar ni gongar, og har ti gongar gått til topps i den nasjonale cupen, det siste er rekord i Frankrike. I 1993 vann klubben Meisterligaen, eit meisterstykke ingen annan fransk klubb har makta. Året etter triumfen i den europeiske fotballturneringa vart Marseille, grunna ein bestikking-skandale, dømt til å rykke ned ein divisjon og vart fråteken seriemeistertittelen.
Olympique Marseille har sidan 1937 spela heimekampane på Stade Vélodrome, eit stadion med plass til vel 60 000 tilskodarar. Banen ligg i sørdelen av byen. Klubben har ein stor tilhengarskare, og er jamnast den klubben i Frankrike med høgste tilskodartal på heimekampane.
Skaupsjøen
Skaupsjøen er eit vatn som ligg i Nore og Uvdal kommune i Viken og Eidfjord kommune i Vestland.
Koffein
Koffein (C8H10N4O2) er eit alkaloid som finst naturleg i eit 60-tals vekstar over heile verda, mellom anna kaffibønner, te, kolanøtter, guarana og i mindre mengd i kakaobønner. Koffein kan òg framstillast kjemisk og tilsettast i mange leskedrikkar, slik som cola og Mountain Dew.
Eigenskapar
Rein koffein er ein luktfri kvit masse med ein karakteristisk bitter smak. Som kjemisk stoff er dei fremste eigenskapane stimulering av sentralnervesystemet, respirasjon og hjarterytme. Inntak av koffein medfører farmakologisk toleranse med til dels tydelege abstinenssymptom ved fråhald. Ved inntak av store mengder fungerer koffein som gift.
Historie
Koffein vart først isolert av den tyske kjemikaren Friedrich Ferdinand Runge i 1819.
Savoie
Savoie (italiensk: Savoia, tysk: Savoyen, engelsk: Savoy) var ein historisk region i dei vestre delane av Alpane, mellom Genfersjøen, Rhône og Mont-Cenis.
Området var lenge eit stridseple mellom Frankrike og Italia, eller snarare dei ulike italienske statane som hadde hand om området, og ikkje minst huset Savoie. Fyrst i 1860 tilfall øvre Savoie, saman med Nice, Frankrike, men eim måtte nøye seg med at Aostadalen som hovudsakleg er ein franskspråkleg dal vart italiensk.
Gullborg
Gullborg og Gullbjørg er kvinnenamn danna av Gudborg/Gudbjørg som kjem frå norrønt guð, 'gud' og bjǫrg, 'vern'. Gullborg har namnedag den 5. mai.
Anna
Gullbjørg er ein figur i teikneserien Vangsgutane.
Nova Odesa
Nova Odesa (ukrainsk Нова Одеса, russisk Новая Одесса, Novaja Odessa) er ein by i Mykolajiv oblast (provins) sør i Ukraina. Han er det administrative senteret i Novoodeskyj rajon (distrikt). Byen har kring 12 000 innbyggjarar.
Fury Eyes
«Fury Eyes» er ein song av det engelske bandet The Creatures (med songaren Siouxsie Sioux og trommeslagaren Budgie). Songen vart produsert i lag med Mike Hedges. Han vart remiska av Pascal Gabriel for den andre singelen deira frå det kritikarroste albumet Boomerang.
Songen var inspirert av romanen In the Eyes of Mr. Fury av Philip Ridley frå 1989. Singelen kom ut før duoen la ut på den aller første europeiske turneen sin. Plateomslaget vart skapt av Anton Corbijn og Area og bileta vart tekne i Andalucia i Spania i mai 1989.
Songen vart populær på amerikansk, alternativ radio og nådde 12. plassen på Billboard Modern Rock Tracks-lista i mars 1990.
Gudbrand
Gudbrand er eit norrønt mannsnamn, sett saman av guð, 'gud', og brandr, 'sverd'. Gulbrand er ein variant. Gudbrand har namnedag i den 5. mai.
Lussy-sur-Morges
Lussy-sur-Morges er ein kommune i den sveitsiske kanton Vaud, i distriktet Morges distrikt. Kommunen har innbyggjarar  og eit areal på. Kommunesenteret ligg 458 meter over havet.
Kommunen består av landsbyen Lussy-sur-Morges og grenda Coinsin, som på 1400- og 1500-talet vart kalla Saint-André.
Ringvål
Ringvål er ein tettstad i Trondheim kommune i Trøndelag fylke. Staden har.
Rjukan
Rjukan er ein by og kommunesenter i Tinn kommune i Vestfold og Telemark fylke. Rjukan ligg i Vestfjorddalen ved foten av fjellet Gausta.
Rjukan er kjent for si industrielle historie, og særleg for produksjonen av kalsiumnitrat (kalksalpeter) og tungtvatn. Staden er knytt til Tungtvassaksjonen som fann stad under andre verdskrigen for å stoppa Tyskland frå å få tilgang på tungvatn. I 2015 blei industriområda frå tidleg 1900-tal innskrivne på UNESCO si verdsarvliste, saman med tilsvarande anlegg på Notodden.
Horodnja
Horodnja (ukrainsk Городня) er ein by i Tsjernihiv oblast (provins) i Ukraina. Byen har kring 15 000 innbyggjarar (2011). Byen har hatt bystatus sidan 1957.
Aker Stadion
Aker Stadion, også kjend som Røkkeløkka i daglegtale, tidlegare Molde Stadion eller Nye Molde Stadion, er heimebanen til Molde Fotballklubb. Moldensaren Kjell Inge Røkke sitt selskap, Aker ASA finansierte bygginga av stadionet. Speleflata på stadionet er 105 x 68 m som tilsvarar 7.140 m². Publikumskapasiteten på Aker Stadion er 11 800.
Norsk Jernbaneklubb
Norsk Jernbaneklubb, ofte avstytta til NJK, vart skipa 22. mai 1969, og har som føremål å vere eit arbeidsfellesskap og ein møtestad for alle dei i landet som er interessert i jarnbane, og dessutan samarbeid med andre som har nærliggande interesser. Foreininga vil arbeide for å gjere folk interessert i både farne tiders og notidas jarnbane og jarnbanedrift, og at fortidsminne som har med jarnbanesoga å gjere, vert teke vare på og dessutan om mogleg vert drive.
Foreininga vert drive av friviljuge og er i hovudsak basert på at det gjerast dugnadsinnsats på mange felt, både når det gjeld opplysningsarbeid og arbeid med restaurering, vedlikehald og drift av jarnbanemateriell, linjer, stasjonar og tekniske innretningar av ymse slag som har historisk verde og kan takast vare på. Det er skipa lokalavdelingar, driftsavdelingar, aktivitetsavdelingar, og representantar frå desse utgjer Representantskapet saman med fem som er valde av Årsmøtet, som er den øvste leiinga i foreininga. Den daglege leiinga står Hovudstyret for, som er valt av Representantskapet og har seks medlemar.
Foreininga er sterkt engasjert i arbeidet med å halde museumsjarnbanen Krøderbanen i Buskerud i drift og at banen med bygningar og innretningar verte teke vare på, og køyrar i sommarsesongen veterantog (gamle tog) for publikum på både denne banen og på ei strekning av Bergensbanen som vart nedlagt etter omlegging av linja, ein part av Gamle Vossebanen. Det gjerast ein stor innsats for at dei freda eller elles verneverdige husa og anlegga som høyrer til desse to nedlagde banane skal verte tekne vare på.
Mariner 10
Mariner 10 var den siste romsonden i det amerikanske Mariner-programmet. Den vart skoten opp 3. november 1973 og flaug forbi både planeten Merkur og planeten Venus. Mariner 10 var den første romsonden som brukte ein planet sitt gravitasjonsfelt for å endre fart og lengderetning.
Målsetjingar
Måla med romsonden var å undersøke atmosfæra og overflata på Merkur og Venus. Sekundære mål var å få erfaring med såkalla dual planet gravity assists-der sonden skulle nytte tyngdekrafta frå dei to planetane til å endre fart og retning. Mariner 10 vart den første romsonden til å nytte denne metoden som seinare vart nytta av Voyager 1, Cassini-Huygens og av romsonden Ulysses.
Romferda
Mariner 10 vart skoten opp 3. november 1973, omtrent 2 år etter Mariner 9. Ved dei første vekene etter oppskytinga vart kameraet i romsonden testa ved å returnere 5 mosaikkbilete av jorda, samt 6 ifrå Månen. Månen si Nordpol vart og ytterlegare fotografert der tidlegare dekking var dårleg.
Mariner 10 passerte planeten Venus den 5. februar 1974 og var 5 768 km ifrå på det næraste. Med ultrafiolette kameraer var det mogleg å sjå skylag som knapt var synleg i vanleg lys. Ein har tidlegare kunna sjå desse skylaga frå jorda med ultrafiolette kameraer, men detaljane sett frå Mariner 10 overraska mange.
Etterpå gjorde Mariner 10 tre forbiflygingar av planeten Merkur. Den første forbiflyginga hende den 29. mars 1974,den andre forbiflyginga hende den 21. september 1974 og den tredje og siste forbiflyginga gjekk føre seg den 16. mars 1975. Romsonden Mariner 10 kartla 40 % av overflata til planeten og oppdaga ein tynn atmosfære og eit magnetfelt.
Undersøkinga vart avslutta den 24. mars 1975, då romsonden gjekk tom for drivstoff. Romsonden går no i bane rundt sola, men elektronikken om bord er nok mest truleg skada av stråling frå sola.
Marsfiol
Marsfiol (Viola odoráta) er ein plante i fiolslekta som blir opp til 7 cm. høg. Han blømer om våren med store mørkblå blomstrar som luktar godt. Blad og blomsterskaft dannar ein rosett ved bakken. Han har òg små blad på blomsterskaftet. Seinare kjem det blomstrar som ikkje opnar seg, men sjølvpollinerar. Desse har korte skaft og bøyer seg mot marka. Fruktene på desse blir modna på eller i molda. Plantar som har to slags frukt, på marka og i lufta, blir kalla amfikarpe. Eit anna døme er gaukesyre. Frøa til marsfiolen blir spreidde av maur. Planta formeirar seg også vegetativt med lange tæger, og kan danne store koloniar.
I Noreg er marsfiol ein forvilla hageblomster som finst rundt Oslofjorden, sør til Arendal. Det er òg førekomstar ved Mandal og Stavanger.
Facebook
Facebook er eit nettsamfunn. Det vart opphavleg laga for universitetsstudentar og fakultet i USA, men har sidan spreidd seg til å femne om vener, skular og geografiske område.
Nettsamfunnet har over 2850 millionar månadlege brukarar på verdsbasis.
Brukarane lagar ein profil som inneheld personleg informasjon, bilete og interesser. Deretter kan dei opprette relasjonar til andre brukarar, utveksle private og offentlege meldingar og melde seg inn i ulike typar grupper. Sida er gratis å bruke.
Historie
Nettstaden vart starta av Mark Zuckerberg, med hjelp frå Andrew McCollum og Eduardo Saverin, i februar 2004 under namnet Thefacebook. Zuckerberg var student ved Harvard University, og nettstaden var meint som eit internt nettverk for universitetsstudentar. I løpet av det første døgnet hadde 1200 Harvard-studentar registrert seg som brukarar, og i løpet av den første månaden var halvparten av studentane medlemer.
Ordet Facebook kjem frå skulekatalogar i USA, som vert delt ut til nye studentar på høgskuler og universitet.
26. september 2006 vart nettverket opna for alle med ei gyldig e-postadresse. I Noreg auka interessa rundt Facebook drastisk i første halvdel av 2007. Rundt årsskiftet var det registrert 3000 norske brukarar, i april 2007 var talet stige til ein stad mellom 80 000 og 170 000.
Kritikk
Ekspertar åtvarar mot å leggja ut mange personlege opplysningar på Facebook. På dei fleste liknande venenettverk på internett er det vanleg å operera under «dekknamn», det vil seia at ein har eit kallenamn på profilen sin, medan det normale på denne staden er at profilen ligg under personane sitt fulle namn. Det er difor lett for utanforståande å finna detaljerte opplysningar om einskildpersonar. Ein kan sperra profilen sin for innsyn, men perifere vener vil likevel kunna sjå dei fleste opplysningar og bilete. I tillegg har Facebook eit regelverk som seier at Facebook når som helst kan endra regelverket. Så sjølv om ein les regelverket grundig, kan det vera vanskeleg å vita nøyaktig kva ein forpliktar seg til. Nokre konspirasjonsteoretikarar meiner jamvel at Facebook kan vera underlagt Sambandsstatane sine styresmakter, som eit verktøy for å overvaka folk.
Mauraz
Mauraz er ein kommune i kantonen Vaud i Sveits, i distriktet Morges.. Kommunen har innbyggjarar  og eit areal på.
Kommunen ligg ved samløpet mellom elvane Veyron og Morand.
Rødungen i Ål
Rødungen er ein innsjø som ligg i kommunane Ål og Nore og Uvdal i Viken.
Dancehall Sweethearts
Dancehall Sweethearts er det tredje studioalbumet til det irske rockebandet Horslips. Det vart spelt inn medan fotball-VM 1974 pågjekk og var laust basert på reisene til den kjende blinde harpespelaren Turlough O'Carolan på 1700-talet. Tittelen og omslaget vart valde ut av bandet etter at plateselskapet deira var redde for at eit album om ein blind, irsk harpespelar ikkje kom til å selje bra nok.
Horslips brukte blåsarar på fleire av songane på albumet og songar som «Nighttown Boy» og «Sunburst» har element av blues, som òg var nytt for stilen deira. Som på dei to første albuma blanda Horslips tradisjonelle irske jig-ar og reel-ar inn i rockesongane sine. Det vart spelt inn ein video for den irske rikskringkastinga, RTÉ, der Horslips framfører «King of the Fairies» på taket til hovudkvarteret til Bank of Ireland i 1975.
Storleiksskala
Ein storleiksskala er eit omgrep der ein kategoriserer romleg skala etter lengd, areal, avstand og storleik. Eit mikroklima er til dømes klima som kan oppstå på eit fjell, i ein dal eller nær breidda av ein innsjø, medan faktorar på megaskala involverer heile planeten
Det er viktig å forstå at desse inndelingane er meir eller mindre vilkårlege, og der mega- vert brukt om globalskala enkelte stader, så kan det andre stader bety kontinentalt eller regionalt. Då må òg tolkingane av meso- og makro- endrast deretter.
The Táin av Horslips
The Táin er det andre studioalbumet til det irske rockebandet Horslips. Det var det første forsøket deira på å lage eit konseptalbum, noko dei gjorde igjen med The Book of Invasions: A Celtic Symphony i 1976. The Táin var basert på Táin Bó Cúailnge (The Cattle Raid of Cooley), ein av dei mest kjende segnene i tidleg irsk litteratur om krigen mellom Ulster og Connacht over ein premieokse. Songen fortel soga frå synspunktet til Cúchulainn, dronning Maeve av Connacht og Ferdia, blant fleire. Horslips fortsette keltisk rock-stilen sin med å blande irsk tradisjonell musikk og rock. Til dømes er «Dearg Doom» basert på «O'Neill's March», medan «The March of the King of Laois» utgjorde ein del av «More Than You Can Chew».
The Táin kom ut i Irland i 1973 på eige plateselskap. I Storbritannia kom det ut på RCA/Oats og i USA på Atco. Det kom ut på ny i Storbritannia på DJM i 1978.
«Dearg Doom» er utan tvil den mest populære songen på albumet og var med på samleplata til Tom Dunne kalla 30 Best Irish Hits i 2003. I lag med «Faster Than the Hound» vart han framført av bandet på TV-programmet Old Grey Whistle Test på BBC. Gitarriffet i «Dearg Doom» vart nytta i «Put 'Em Under Pressure», den offisielle songen til det irske herrelandslaget i fotball før fotball-VM 1990 i Italia.
Kjelder
<div class=«references-small">
Nynorsk barnelitteraturpris
Nynorsk barnelitteraturpris, tidlegare Nynorsk barnebokpris, Noregs Mållags barnelitteraturpris og Noregs Mållags Barnebokpris, er ein litteraturpris som vert delt ut årleg av Noregs Mållag for framifrå arbeid innan nynorsk barnelitteratur. Prisen vart fyrste gong delt ut i 1961.
Moiry i Sveits
Moiry er ein kommune i kantonen Vaud i Sveits, i distriktet Morges.. Kommunen har innbyggjarar  og eit areal på.
Kommunen ligg på høgresida av elva Venoge.
Svartisen
Svartisen er ein isbre i Nordland, som eigentleg er sett saman av to isbrear. Vestre Svartisen er den nest største i Noreg (219 km²), etter Jostedalsbreen, og Austre Svartisen er den fjerde største (148 km²).
Svartisen ligg i kommunane Saltdal, Rana, Rødøy, Meløy og Beiarn, alle i Nordland. Ein av brearmane, Engabreen var under Den litle istida på havnivå og er Fastlands-Europas lågastliggjande, berre 100 moh. per 2014. Svartisen er del av Saltfjellet-Svartisen nasjonalpark. Smeltevatn frå breen blir samla opp av fleire tunnelar og nytta til kraftproduksjon.
Digital kompetanse
Digital kompetanse er dugleikar, kunnskap og haldningar som ein treng for å kunna bruka digitale medium i samfunnet. Slike dugleikar kan nyttast til læring, kommunikasjon og arbeid.
Jon Fosse
Jon Olav Fosse er ein norsk forfattar, dramatikar og statsstipendiat frå 2001.
Digital kompetanse
1. Enkle IKT-ferdigheter: bruk av programvare (f.eks. lese, skrive, regne) og søk, lokalisering, omforming og kontroll av informasjon fra ulike digitale kilder
2. Mer avanserte ferdigheter som sikrer en kreativ og kritisk bruk av digitale verktøy og medier.
Jon Fosse
Liv
Fosse vart fødd i Haugesund, men voks opp i Strandebarm i Kvam herad i Hardanger. Seinare flytte han til Bergen. Han vart cand. philol. i 1987 med grunnfag i sosiologi og filosofi, og hovudfag i allmenn litteraturvitskap. Han debuterte i 1983 med romanen Raudt, svart. Det første skodespelet, Og aldri skal vi skiljast, kom i 1994. Fosse skriv på nynorsk.
Jon Fosse har hatt ein stor produksjon av romanar, noveller, dikt, barnebøker, essay og skodespel. Dessutan har han omsett eller skrive versjonar av ei rekkje teaterstykke.
Utgivingane hans er omsette til fleire språk, nokre av dei til over førti. Fosse sine skodespel blir meir og meir kjende utanfor Noreg, det er til no snakk om kring åtte hundre premierar, og det har mellom anna vore framsyningar i Tyskland, Frankrike, Japan og Spania. Han er den mest spelte norske skodespelforfattaren etter Ibsen.
2011 fekk Jon Fosse tildelt statens æresbustad Grotten.
Jon Fosse konverterte til katolisismen i 2013.
I 2015 fekk han Nordisk råds litteraturpris for Andvake-trilogien.
Jon Fosse har fått Nynorsk litteraturpris tre gonger : i 1992, i 2002 og i 2019.
Sjtsjastja
Sjtsjastja (ukrainsk Ща́стя, russisk Сча́стье Stsjastje) er ein by i Luhansk oblast (provins) i Ukraina. Byen har kring 13 000 innbyggjarar (2011). Nord for Sjtsjastja ligg Luhanskaja GRES, eit stort kraftverk bygd i 1950-åra. Byen ligg ved elva Donets.
Erinéos
Erinéos (gresk Ερινεός) er ein tidlegare kommune i periferieininga Akhaía i Vest-Hellas i Hellas. Erinéos inngår frå 2011 som ei kommunaleining i kommunen Ejália.
Sergej Ivanov
Sergej Borisovitsj Ivanov er ein russisk politikar. Han er visestatsminister i Russland.
Ivanov vart i 1975 ferdig med utdanning som omsetjar ved filologisk fakultet på statsuniversitetet i Leningrad. Han tok deretter vidare utdanning på skulen til KGB sitt første direktorat (utanriksetterretning) i Minsk. Frå 1981 til 1998 jobba han seg gjennom gradene frå tenestemann i KGB si avdeling for utanriksetterretning til første visedirektør for den nyoppretta russiske utanriksetterretninga (SVR) si Europa-avdeling. Det russiske forsvarsdepartementet sine nettsider opplyser at Ivanov var utplassert i tre lengre periodar i Afrika og Skandinavia. Andre kjelder opplyser at han tenestegjorde i Kenya og Finland.
Då Vladimir Putin vart leiar av FSB (den russiske etterfylgjaren til KGB) i 1998 utnemnde han Ivanov til visedirektør i FSB med ansvar for avdelinga for analyse, prognosar og strategisk planlegging. 15. november 1999 utnemnde president Boris Jeltsin han til sekretær for det nasjonale tryggingsrådet. 28. mars 2001 utnemnde president Putin han til forsvarsminister. 14. november 2005 vart han òg ein av fleire visestatsministrar. 15. februar 2007 vart han utnemnd til første visestatsminister. President Putin sa då at Ivanov ville få for stort ansvar som første visestatsminister til å kunne skjøtta jobben som forsvarsminister, og han forlet stillinga som forsvarsminister. Han vart etterfølgd som forsvarsminister av Anatolij Serdjukov.
Ivanov snakkar engelsk og svensk. Han er gift og har to døtrer.
Sunnmørsdialekt
Sunnmørsdialekt er ei samlenemning for dialektar i futedømet Sunnmøre i Møre og Romsdal fylke. Sunnmørsdialektane høyrer alle til dei nordlege e-måla av vestnorske målføre.
Dialektane i Nordfjord i Sogn og Fjordane har mange fellestrekk med sunnmørsdialektane, og somme reknar dei som å høyre til same dialektgruppa.
Største skilnaden mellom sunnmørsdialektane er det mellom bymålet i Ålesund og sunnmørsmålet elles. I Ålesund heiter det e, me og de for pronomena eg, meg og deg, medan bygdemåla har ej, mej og dej. Subjektsforma av første person fleirtal er i Ålesund vi, medan det på sunnmørsbygdene òg kan heite oss eller me (for nynorsk standard vi/me).
Andre særskilde former i sunnmørsk bygdedialekt er t.d. presens av verba «ha» (he, jf. eldre nynorsk hev og norrønt hef) og «få» (fæ/fær, jf. eldre nyn. fær og norr. [ek] fæ/[hann] fær). Desse formene er sjeldne i norske (rurale) dialektar generelt, då dei fleste har formene har og får òg i talemålet. Når det gjeld presensforma av verbet «kome» høyrer ein i bygdemålet ofte den lydrett omlydte forma frå overgangen frå urnordisk, kjøme (med tonelag 1), parallelt med den avrunda forma kjeme (tonelag 1). Båe variantar finn ein òg brukt parallelt i norrønt; kǿmr og kemr.
Nynorsk skriftspråk står særs sterkt på Sunnmøre generelt, men bykrinsane i Ålesund har alltid brukt bokmål. Bokmålsbruken har spreidd seg noko i Ålesund kommune med byveksten og utbreiinga av bydialekten. I høve den siste målrøystinga i kommunen, i skolekrinsen til Blindheim skule i 2018, vart bokmål sigrande. Den førre folkerøystinga skjedde i 2006 i Stokke skulekrins, då blei det fleirtal for nynorsk.
Grunntrekka i bydialekten er for øvrig også mest i samsvar med mange av grunntrekka i nynorsk, objektivt sett, mellom anna med gjennomført trekjønnsordning.
Nassersjøen
Nassersjøen er ein stor kunstig innsjø i Afrika, på grensa mellom Egypt og Sudan. Sjøen er ein del av Nilen, og er danna gjennom oppdemming av elva. Han er 50 mil lang og har eit areal på 6000 km2 Når vasstanden er høgast er Nassersjøen verdas størst kunstige sjø med nesten 170 milliardar m³ vatn.
Sjøen blei til då Storbritannia bygde Aswandemningane mellom 1898 og 1902. Etter at Egypt fekk sjølvstende blei demningane utvida med sovjetisk hjelp og sjøen kalla opp etter president Gamal Abdel Nasser. Oppdemminga førte til at ein måtte flytta oldtidstempla ved Abu Simbel.
Böle i Helsingfors
Böle (finsk Pasila) er ein bydel i den finske hovudstaden Helsingfors. Han ligg sentralt nord for bykjernen og grensar mot bydelen Vallgård i aust, Berghäll (Kallio) i sør og Centralparken (Keskuspuisto) i vest. Bydelen er delt inn i ein austleg og ein vestleg del. Fordi han ligg sentralt (berre fem minutt med tog frå sentrum) og har lågare husleie enn sentrumsbustadene, er han ein populær bydel å bu i. Böle har om lag 8 000 innbyggjarar, fordelt på 3 500 i den austlege delen og 4 500 i den vestlege delen, som først og fremst er bustadsområde. Den austlege delen av Böle er eit aktivt forretningsområde som blant anna har sin eigen jernbanestasjon, eit Holiday Inn-hotell og Helsingfors Varemesse.
Hideaki Ikematsu
Hideaki Ikematsu er ein tidlegare japansk fotballspelar.
Han spela for klubbane Kyoto Purple Sanga og Fagiano Okayama.
Kaharlyk
}} Kaharlyk (ukrainsk Кагарлик) er ein by i Kiev oblast (provins) i Ukraina. Byen har kring 14 000 innbyggjarar (2011).
Randulf Dalland
Randulf Dalland var ein norsk politikar som representerte Bergen og Norges Kommunistiske Parti på Stortinget i perioden 1945–49.
Dalland arbeidde som rørleggjar i heimbyen Bergen frå 1915 til 1927. Han engasjerte seg tidleg i fagrørsla og etter kvart i den kommunistiske ungdomsorganisasjonen. I det radikale miljøet i heimbyen møtte han Anna Paulson, som han gifta seg med.
Ekteparet busette seg i Odda, der Dalland dreiv eiga rørleggjarverksemd. I 1927 melde han seg inn i NKP, og var i fleire år formann for partiet i Odda, ei industribygd der NKP stod sterkt. Frå 1930 til 1932 redigerte Dalland den lokale NKP-avisa Hardanger Arbeiderblad, der også kona arbeidde. Han var medlem av Odda heradsstyre i åra 1932–34. Frå 1932 til 1935 var han sekretær i fagopposisjonen på Vestlandet, samstundes som han var journalist i NKP-avisa Arbeidet. Frå 1935 til 1937 var han innvald i Bergen bystyre.
I 1935/36 studerte Dalland ved den såkalla Lenin-skulen i Moskva. Han braut av studiane for å delta i den spanske borgarkrigen. Saman med andre friviljuige fekk han opplæring og offiserskurs ved ein militærskule i byen Rjlazan sør for Moskva.
Tidleg i 1937 reiste han via Sverige og Frankrike til Spania. Familien vart buande i Moskva. I Spania slutta Dalland seg til den 11. internasjonale brigade, der han var løytnant i ei sambandsavdeling. Under eit oppdrag bak fiendelinjene på Madrid-fronten vart han i juni 1937 teken til fange, og seinare dømd til døden. Både politisk og diplomatisk arbeidde norske styresmakter for å få sett han fri, og i 1940 vart han utvist frå Spania.
Dalland lukkast ta seg til Storbritannia, der han under andre verdskrigen frå juni 1940 gjorde teneste i den norske brigaden i Skottland. Ved radioapparatet i militærleiren fekk han overraskande livsteikn frå familien: Dalland forstod brått at det var røysta til kona han høyrde frå Radio Moskva. Anna Dalland hadde fått ei ganske sentral rolle i løpet av dei åra ekteparet ikkje hadde kontakt.
Frå 1950 til 1965 var Dalland partisekretær i NKP. Ein periode var han også journalist i partiavisa Friheten.
The Unfortunate Cup of Tea
The Unfortunate Cup of Tea er det fjerde studioalbumet til det irske rockebandet Horslips.
Det var det andre albumet deira som vart produsert av Fritz Fryer i Rockfield Studios i Wales. Dei fleste songane vart skrivne i ei hytte bandet leigde i Tipperary etter fleire månader med turnering i Irland, Storbritannia og Europa.
Maskinlæring
Alle norske universitet, og nokre høgskolar, tilbyr studium som inkluderer maskinlæring som tema.
Pålsbufjorden
Pålsbufjorden er ein innsjø som ligg i kommunane Hol og Nore og Uvdal, begge i Viken fylke. Vasspegelen ligg 749 moh. Pålsbufjorden er ein del av vassdraget Numedalslågen. Pålsbufjorden sitt største innløp er Numedalslågen (Godfarfossen). Pålsbufjorden sitt utløp renn inn i Tunhovdfjorden.
Vallgård
Vallgård (finsk Vallila) er ein bydel i Helsingfors i Finland.
Vallgård er ein nordleg bydel som grensar mot Böle i vest og Berghäll i sør. Akkurat som Berghäll består Vallgård mest av bustader og er kjent som ein arbeidarklassebydel. Vallgård er kjent for marknaden sin, der den finske frelsesarmeen ofte held marknad. Denne marknaden vart brukt i Aki Kaurismäki sin film Mannen utan minne.
Vokalisten i HIM, Ville Valo, vart fødd i Vallgård.
Kabir Bedi
Kabir Bedi er ein indisk skodespelar. Han er mest kjend som Sandokan i den indiske fjernsynsserien Sandokan og Gobinda i James Bond-filmen Octopussy frå 1983.
Bedi kjem frå ein sikh-familie frå Mumbai. No bur han i London og Mumbai.
Drumsö
Drumsö (finsk Lauttasaari) er ei øy og ein bydel i Helsingfors, Finland. Øya ligg sør for Fölisöfjärden og vest for sentrum av Helsingfors. Det var19644 innbyggjarar der i 2008. Av dei var 15 % svensktalende. Drumsö vert sett på som eit godt bustadsområde. Den sydligste delen av Drumsö er Hallonnäs (finsk Vattuniemi) med bustader, men òg noko industri, kontor og kommersielle område. Drumsö ligg i tidlegare Hoplax kommune som vart slått saman med Helsingfors i 1946.
Finsk syntaks
Finsk syntaks er prega av at finsk er eit SVO-språk med relativt fri ordstilling. Andre ledd enn subjektet kan stå først i setninga, avhengig av informasjonsstrukturen. Ordstillinga innanfor substantivfrasene er langt strengare.
Substantivfraser
Viss vi tar utgangspunkt i eit setningsskjema, kan strukturen til finske substantivfraser setjast opp på følgjande måte:
Finske substantiv blir ikkje bøgd i bestemtheit. auto kan dermed vere både «bil», «ein bil» og «bilen», avhengig av posisjonen det har i setninga (sjå nedanfor). Adjektiv og determinativar i forfeltet kongruerer med substantivet i kasus og numerus. kirjoissa er inessiv fleirtal, det same er determinativen näissä og adjektiva isoissa, vanhoissa. Bestemmarfeltet kan innehalde ein possessor i genitiv. Viss possessoren er eit pronomen, kongruerer substantivet med possessoren iperson og numerus. Jf. «mi, di, hans/hennar, vår, dykkar, deira bok»:
Viss possessoren er eit substantiv er det umogleg med possessivsuffiks: Pekan kirja / *Pekan kirjansa (* markerer at frasen er ugrammatisk). I finsk talespråk er det ein aukande tendens til ikkje å bruke possessivsuffiks i lag med possessor (minun kirja, osb.).
Viss bestemmarfeltet inneheld ein kvantor (eit talord høgare enn yksi «ein», eller eit ord som tyder «mange» o.l.) står ledda til høgre for kvantoren og til og med substantivet i partitiv eintal («kaksi suurta rasiaa» = to store øskjer, meininga er «to (av typen) stor øskje»). I slike tilfelle er det kvantoren heller enn substantivet som er kjernen i frasen. Viss frasen står i eit anna kasus enn nominativ, kongruerer også kvantoren med substantivet i kjernefeltet i kasus, jf. «Minä puhun kahdesta suuresta rasiasta» = «Eg snakkar om to store øskjer», der heile frasen står i elativ (-sta). Kvantoren og frasen står i eintal, sjølv om frasen refererer til fleire objekt. Merk at viss det er ein determativ til venstre for kvantoren, står determinativen i fleirtal, jf. niissä kahdessa vanhassa kirjassa, der niissä står i inessiv fleirtal og dei andre orda i inessiv eintal.
Etterfeltet kongruerer ikkje med resten av frasen. Det kan vere ein infinitivsfrase (ahmia suklaarusinoita), eller ein eigen substantivfrase i partitiv eller i eit adverbialkasus, som her, i elativ (elokuvan historiasta, der elokuvan er possessor i genitiv og historiasta elativ).
P-posisjonsfraser
Finsk har både preposisjonsfraser og postposisjonsfraser. Syntaktisk har dei same rolle i setninga, dei utgjer adverbialfraser av ulike slag (tidsadverbial, måtesadverbial, ...), men den indre strukturen deira er ulik.
Den største gruppa er postposisjonane, som dannar postposisjonsfraser. Nokre av postposisjonane kan ta possessivsuffiks, andre kan det ikkje.
Formelt har partitivspreposisjonane same struktur som verb + (partitivs)objekt (ilman sinua / rakastan sinua «utan deg / (eg) elskar deg»), mens genitivspostposisjonane har same struktur som nominalfraser med genitivspossessor. Det som skil dei frå ordinære NP-ar er at dei sjølv ikkje blir bøygd i (alle) kasus, at dei berre opptrer som adverbial, og at dei har ei rein relasjonell tyding («over, under, med, attmed, inni», osb.)
Verbalet
Det finske tempussystemet er det same som systemet i skandinavisk: Verb blir bøygd i presens og preteritum (puhun / puhuin «eg snakkar/snakka»). Desse verba blir kombinert anten med partisipp eller med infinitiv. Presens refererer til taleaugneblinken og preteritum til eit tidspunkt eller -periode før det. Partsipp refererer til tidspunkt før dette, og intifinitiv til tidspunkt etter, akkurat som i norsk.
I tillegg til infinitiven og partisippa i døma ovanfor har finsk.
Valens
Finske transitive verb tar objekt i partitiv kasus. Viss handlinga blir oppfatta som avslutta, eller som at ho representerer ein heilskap, står objektet i akkusativ. Jf. følgjande døme:
Der det er heilskap eller avslutta handling blir det derimot akkusativ:
Mollens i Vaud
Mollens er ein kommune i den sveitsiske kanton Vaud. Han ligg i distriktet Morges.
Finsk syntaks
Valens
Visse verb subkategoriserer for objekt i oblike kasus:
Mollens i Vaud
Kommunen ligg ved foten av Jurafjella. Han består av landsbyen Mollens og fleire grender.
Montherod
Montherod er ein kommune i den sveitsiske kanton Vaud. Han ligg i distriktet Morges. Kommunen har innbyggjarar  og eit areal på. Kommunesenteret ligg 592 meter over havet.
Kommunen ligg på høgresida av elva Aubonne langs vegen til Col du Marchairuz. Han består av landsbyen Montherod og fleire spreidde hus.
José Raúl Capablanca
José Raúl Capablanca y Graupera var ein kubansk sjakkspelar. Han var den tredje verdsmeisteren i sjakk, frå 1921 til 1927.
Capablanca vart verdsmeister ved å vinne tvikampen om VM-tittelen mot den førre verdsmeisteren Emanuel Lasker i 1921. Lasker meinte i 1920 at Capablanca var blitt alt for sterk for han, og gav opp VM-tittelen til fordel for Capablanca. Capablanca ville gjerne spele VM-kamp, og det gjekk Lasker med på, men insisterte på at Capablanca var verdsmeister og at han var utfordrar. Verdsmeisterskapen vart spela i Havana på Cuba, og etter 14 parti gav Lasker opp kampen. Då leia Capablanca med 4 sigrar og 10 remisar, ingen tap. Det skulle gå 79 år før nokon annan vann VM utan tap, til Vladimir Kramnik slo Garri Kasparov i London i 2000, med +2, =13, ingen tap.
Capablanca var svært vanskeleg å slå, og det var dermed ei stor overrasking at Alexandre Alekhine vann tvikampen om VM-tittelen i Buenos Aires i 1927. Kampen skulle gå til førstemann til 6 vinstar, og etter 34 parti vann Alekhine sitt 6. parti, då hadde Capablanca vunne 3 parti, 25 parti vart remis.
Capablanca forsøkte gjentatte gongar å få spele omkamp om VM-tittelen, men forhandlingane med Alekhine førte aldri til noko resultat.
Capablanca var eit sjakk-vedunderbarn, og slo mellom anna den cubanske meisteren i ein tvikamp berre 13 år gamal i desember 1901.
Capablanca døydde i 1943 i New York.
Kvitsøy hummermuseum
Kvitsøy hummermuseum ligg i eit sjøhus på Grøningen i Ydstebøhavn på Kvitsøy. Museet er ei avdeling av Ryfylkemuseet. I huset er det utstillingar i tre høgder og dessutan lokale for møteverksemd.
Sommaren 2006 opna ny utstilling kalla «Hummeren - frå teine til sølvfat». Utstillinga fortel om biologien til hummaren og om fangst og handel med hummar. I akvarium kan ein sjå hummaren i ulike stadium av utvikling.
I juni 2007 opna andre delen av hummarmuseet med utstillinga «Året rundt på fiske». Dette er eit utstilling som set dei ulike fiska som gjekk føre seg frå Kvitsøy inn i ein samanheng og der vi også viser samanhengen med bruken av jorda på øyane.
I underetasjen blei det sommaren 2009 opna ei utstillinga kalla ”Båten og motoren”. Utstillinga viser båtar, motorar og anna utstyr som har vore i bruk i fiskeflåten.
I mai 2011 oppstod det brann i hummarmuseet, og både bygningen og utstillingane fekk store skadar. Men nå er museet på veg opp att. Målet er å gjenopna museet i løpet av hausten 2012.
Kamáres
Kamáres (gresk Καμάρες) er ein landsby i periferieininga Akhaía i Vest-Hellas i Hellas. Kamáres var hovudsete i den tidlegare kommunen Erinéos, som no er ei kommunaleining i kommunen Ejália.
Hashtabell
Hashtabell er ein av datafagets viktigaste datastrukturar. I staden for å leite gjennom ein serie, som kan ta O(N) i verste fall, eller ei sortert liste på O(log N) tid, vil leitetida i ein hashtabell vere konstant, O(1).
Leiting etter eit objekt blir iverksett på basis av ein nøkkel x, som klienten oppgjev. Nøkkelen kan vere eit tal eller ei tekst. Plassen blir så berekna til k=h(x), der h(x) er hashfunksjonen som då skal vere utført på O(1) tid. Objektet kan så hentast ut frå plass k, som er ein av dei N-EN plassane til rådvelde. Ein hashtabell blir såleis kalla assosiativ tabell, i og med at han assosierer (kopler) nøkkel og verd (engelsk: key og value).
Lagerstaden er vanlegvis ein tabell i maskina sitt hurtigminne, der ein har O(1) tilgjenge til alle plassane. Den seinare tida har det vorte utvikla distribuerte hashtabellar som spreier lagringa på ei eller fleire maskiner for å auke pålitelegheit og yting. Lageret vil til ei kvar tid ha ein lastfaktor på B/N, der B er mengda belagde plassar.
Viss fleire nøklar blir kopla til same plass oppstår det ein kollisjon. Hashfunksjonen er laga for å unngå kollisjonar, men ved kollisjon må objektet lagrast ein annan stad, til dømes i ekstra datastrukturar (tre, lister, såkalla «chaining»). Ein alternativ teknikk er å ta i bruk neste ledige lagerplass (lineær prøving), eventuelt leite seg eksponensielt fram til ein ledig stad (kvadratisk prøving); ein tredje teknikk er tilfeldig prøving, der ein seriekoplar fleire hashfunksjonar for å berekne staden. Dette aukar tida for å berekne h(x), men er då meint å redusere mengder kollisjonar, og slik gje redusert leitetid. Sjansen for kollisjon aukar med lastfaktor. Ein kan då auke lagerplassen (N), etterfylgd av «rehashing», der objekta blir plassert på det som vil vere ny korrekt stad. Dette er ein O(N) operasjon.
Eksempel på hashfunksjon er h(x) = x MOD N (der nøkkel er eit heiltal). Viss nøkkelen er ei tekst (eksempelvis namnet til ein abonnent, som i figuren) kan h(x) vere berekna ut frå summen av eit utval av teikna til teksta. Målet vil alltid vere å unngå kollisjon, i hovudsak, ved å spreie nytta jamt over tabellen.
Taizan Makimoto
Taizan Makimoto er ein tidlegare japansk fotballspelar.
Han spela for klubbane Kyoto Purple Sanga og Ehime FC.
Nyhellervatnet
Nyhellervatnet er ein innsjø på grensa mellom fylka Viken og Vestland.
Octopussy
Octopussy er ein britisk James Bond-film frå 1983. Han er den trettande i rekkja og den sjette med Roger Moore i hovudrolla. Filmen er regissert av John Glen, filmmusikken komponert av John Barry.
Barbarossa
Barbarossa (it., 'raudskjegg') kan visa til:
Kråkefamilien
Kråkefamilien, latinsk Corvidae, på norsk ofte kråkefuglar, er ein biologisk familie av Oscines-sporvefuglar med kosmopolitisk utbreiing som inneheld kråker, ramnar, kaier, skrikjer og skjorer. Ramn og tjukknebbramn er dei største artane av alle sporvefuglar. Slekta Corvus, med kaier, kråker og ramnar, utgjer over ein tredjedel av heile familien som totalt samlar om lag 125 artar.
Dei er sett på som intelligente fuglar, og blant dei mest intelligente av alle dyr, til dømes har skjor demonstrert sjølvmedvit i spegltestar, kråke og kornkråke har vist evne til å lage verktøy, eigenskapar som inntil nyleg var rekna som særmerkte for menneske og nokre få andre høgare pattedyr. Masseforholdet hjerne til kropp er lik det ein finn hos aper og kvalar, og berre litt lågare enn hos menneske.
Dei er middels til store i storleik, med sterke føter og nebb, fjørbustar ved nebbet og dei myter ein gong kvart år i motsetnad til dei fleste andre sporvefuglar som myter to gonger. Kråkefuglar er funne over heile verda bortsett frå lengst sør i Sør-Amerika og på polare iskapper. Dei fleste av artane finst i tropisk Sør- og Mellom-Amerika, sørlege Asia og Eurasia, med færre enn 10 artar kvar i Afrika, Australasia og Nord-Amerika. Fem artar i slekta Corvus har fått utbreiing i Australia i relativt nyare geologisk historie.
Morfologi
Artar kan identifiserast basert på storleik, form, og geografi, men somme, særleg dei australske kråkene, blir best identifisert ved dei grove skrika dei gjer.
Økologi
Kråkefuglar finst i dei fleste klimasoner. Dei fleste er streif- og standfuglar og trekker ikkje vesentleg. Men under matmangel, kan eruptiv migrasjon oppstå. Dei som er trekkfuglar dannar store flokkar på hausten, på den nordlege halvkula i august, og flyg sørover.
Ei årsak til suksessen åt kråkene jamstilt med ramnar, er evna deira til å overlappe hekketerritorium. Under hekketida, kan kråker overlappe hekketerritorium seks gonger så mykje som ramnar. Denne inntrenginga i hekkeområda er vist å gje lokal auke i bestandstettleik.
Føde og matauke
Mange kråkefuglartar er altetande, den naturlege dietten inneheld virvellause dyr, fugleungar, små pattedyr, bær, frukt, frø og kadaver. Men nokre kråkefuglar, spesielt kråkene, har tilpassa seg godt til menneskelege tilhøve og har kome til å lite på menneskeskapte kjelder til føde. I ein amerikansk studie av amerikanske kråker, ramn og furuskrikje rundt campingplassar og menneskelege busetjingar, syntest kråker å ha den mest varierte kosten av alle, tok menneskeskapte matvarer som brød, spagetti, steikte potetar, hundemat, smørbrød, og husdyrføde. Auka i tilgjengelege menneskeskapte matkjelder bidreg til auke i populasjonen for nokre artar.
Forplanting
Mange artar i kråkefamilien er territoriale, vernar territorium gjennom heile året eller berre i gjennom hekkesesongen. I nokre tilfelle kan kråkefuglar verne eit territorium berre gjennom dagen, for å slutte seg til ein felles kvileplass om natta. Nokre kråkefuglar er godt kjente for å bruke felles overnattingsplassar. Dei kan danne mykje store flokkar, i Skottland ein har talt over 65 000 individ av kornkråke på ein overnattingsplass. Nokre artar, inkludert kaie og kornkråke, er òg kolonihekkarar.